open-index/open-wikipedia-markdown huggingface dataset:
The Lord of the Rings: The Third Age

***The Lord of the Rings: The Third Age*** on Visceral Gamesin kehittämä ja EA Gamesin vuonna  julkaisema vuoropohjainen taktinen roolipeli. 

## Juoni

Juoni keskittyy Berethoriin, Gondorin linnoituksen vartijaan, joka matkustaa Rivendelliin löytääkseen Boromirin, yhden Sormuksen Saattueen jäsenen. Matkalla Rivendelliin Sormusaaveet hyökkäävät hänen kimppuunsa, minkä seurauksesta hän melkein kuolee. Hänet pelastaa haltia Idrial, Galadrielin palvelija. He tapaavat Gandalfin, joka kertoo Boromirin matkustavan Saattueen kanssa ja että he ovat menossa Moriaan. Berethor tapaa matkalla Elegostin, Dúnedain jousimiehen. He tapaavat myöhemmin Hadhodin, Fundinin klaanin kääpiön. Boromirin kuoleman jälkeen Saattue yrittää pelastaa Keski-Maan tuholta. Toinen muutos juonessa on Moriassa, kun muutkin Saattueen jäsenet auttavat Gandalfia tappamaan balrogin Khazad-dûmin sillalla. He jatkavat Rohanin maiden läpi. Matkalla he tapaavat Morwenin, Rohanin neidon, joka on kadottanut perheensä Sarumanin hyökkäyksessä sekä Éoadenin, Théodenin kuninkaallisten vartijoiden jäsen. Myöhemmin Morwen löytää Elegostin ansiosta perheensä, jonka hukanratsastajien johtaja Sharku oli lyönyt.

He saapuvat Helmin syvänteeseen ja taistelevat Aragornin, Legolasin ja Gimlin avustuksella uruk-haita vastaan. Tämän jälkeen he matkaavat Osgiliathiin, jossa he auttavat Faramiria ja voittavat örkkien johtajan Gothmogin. Lopulta he taistelevat Minas Tirithissä, auttavat Éowynia voittamaan Noitakuninkaan Pelennorin kentillä ja lopuksi tuhoavat yhdessä Sauronin.

## Vastaanotto
IGN antoi pelille arvosanaksi 8.5/10 arvostelussaan.

## Lähteet

## Aiheesta muualla
*
Aleksandr Dargomyžski

**Aleksandr Sergejevitš Dargomyžski** (, 14. helmikuuta (J: 2. helmikuuta) 1813 – 17. tammikuuta (J: 5. tammikuuta) 1869) oli venäläinen säveltäjä. 

Dargomyžski oli niin sanotun Viiden ryhmän esikuva ja keskeinen vaikuttaja. Hän aloitti säveltämisen tavattuaan Mihail Glinkan. Hänen ensimmäiset oopperansa *[[Esmeralda]]* (1839) ja *[[Rusalka (Dargomyžskin ooppera)|Rusalka]]* (1856) eivät menestyneet erityisen hyvin. Säveltäjän viimeinen, keskeneräiseksi jäänyt ooppera *[[Kivinen vieras]]* oli musiikillisesti kokeileva: siinä käytettiin rohkeita harmonioita ja modulaatioita eikä siihen ollut merkitty sävellajeja lainkaan. César Cui ja Nikolai Rimski-Korsakov viimeistelivät teoksen esityskuntoon.

Oopperoiden lisäksi Dargomyžski sävelsi suosittuja soololauluja sekä piano- ja orkesteriteoksia.

## Lähteet

## Aiheesta muualla
Sturm und Drang

**Sturm und Drang** () oli saksalaisessa kirjallisuus- ja musiikkimaailmassa vaikuttanut suuntaus, jonka nimi on peräisin Friedrich Maximilian von Klingerin näytelmästä *[[Sturm und Drang (näytelmä)|Sturm und Drang]]*. Se oli voimissaan vuosina 1767–1785, ja siinä painotettiin yksilöiden tunne-elämän voimakasta esittämistä. Suuntauksen keskeisimpiä vaikuttajia olivat Johann Wolfgang von Goethe ja Friedrich Schiller.

## Keskeiset kirjailijat ja teokset
Keskeisimmät kirjalliset paikkakunnat olivat Straßburg, Göttingen ja Frankfurt am Main. Monille kirjailijoille, ennen kaikkea Goethelle ja Schillerille, Sturm und Drang oli vain yksi kausi heidän tuotannossaan ja elämässään. Keskeisimpiin kirjailijoihin ja heidän teoksiinsa kuuluvat:

* Johann Wolfgang von Goethe (1749–1832)
** Zum Shakespeares-Tag (puhe) 1771
** Sesenheimer Lieder 1770 tai 1771
** Prometheus 1772–1774
** Götz von Berlichingen (näytelmä) 1773
** Clavigo 1774
** Die Leiden des jungen Werthers (romaani) 1774, suom *[[Nuoren Wertherin kärsimykset]]*
** Mahomets Gesang 1774
** Adler und Taube 1774
** An Schwager Kronos 1774
** Gedichte der Straßburger und Frankfurter Zeit 1775
** Stella. Ein Schauspiel für Liebende 1776
** Die Geschwister 1776

* Friedrich Schiller (1759–1805) 
** Die Räuber 1781 (näytelmä) 
** Die Verschwörung des Fiesko zu Genua 1783
** Kabale und Liebe 1784 (näytelmä)
** An die Freude 1785

* Jakob Michael Reinhold Lenz (1751–1792) 
** Anmerkung über das Theater nebst angehängtem übersetzten Stück Shakespeares 1774
** Der Hofmeister oder Vorteile der Privaterziehung 1774 (näytelmä)
** Lustspiele nach dem Plautus fürs deutsche Theater 1774
** Die Soldaten 1776 (näytelmä)

* Friedrich Maximilian Klinger (1752–1831) 
** das leidende Weib 1775
** Sturm und Drang 1776 (näytelmä) 
** Die Zwillinge 1776 (näytelmä)
** Simsone Grisaldo 1776

* Gottfried August Bürger (1747–1794)
** Lenore 1773
** Gedichte 1778
** Wunderbare Reisen zu Wasser und zu Lande, Feldzüge und lustige Abenteuer des Freiherren von Münchhausen 1786

* Heinrich Wilhelm von Gerstenberg (1737–1823)
** Gedichte eines Skalden 1766
** Briefe über Merkwürdigkeiten der Literatur 1766 tai 1767
** Ugolino 1768

* Johann Georg Hamann (1730–1788)
** Sokratische Denkwürdigkeiten für die lange Weile des Publikums zusammengetragen von einem Liebhaber der langen Weile 1759
** Kreuzzüge des Philologen 1762

* Johann Jakob Wilhelm Heinse (1746–1803)
** Ardinghello und die glückseligen Inseln 1787

* Johann Gottfried Herder (1744–1803)
** Fragmente über die neuere deutsche Literatur 1767 tai 1768
** Kritische Wälder oder Betrachtungen, die Wissenschaft und Kunst des Schönen betreffend, nach Maßgabe neuerer Schriften 1769
** Journal meiner Reise im Jahre 1769 1769 
** Abhandlung über den Ursprung der Sprache 1770
** Von deutscher Art und Kunst, einige fliegende Blätter 1773
** Volkslieder 1778 tai 1779
** Vom Geist der Hebräischen Poesie 1782 tai 1783
** Ideen zur Philosophie der Geschichte der Menschheit 1784–1791

## Lähteet

## Aiheesta muualla
* Risto Niemi-Pynttäri & Juha Teppo, Sturm und Drang -kapina, Euroopan kirjallisuushistoria. Jyväskylän yliopisto
Walther P99

**Walther P99** on saksalaisen Carl Walther GmbH Sportwaffen - yhtiön vuosina 1996-2024  valmistama polymeerirunkoinen itselataava pistooli. 

Suomen puolustusvoimat valitsi sen vuonna 2003 uudeksi palveluspistoolikseen nimikkeellä Pistooli 2003 (*PIST 2003*); käyttäjiä puolustusvoimissa ovat erikoisjoukot ja sotilaspoliisit.

## Lähteet

## Aiheesta muualla

* Valmistajan sivu
* World Guns
* Puolustusvoimat: PIST 2003
Altars of Madness

**Altars of Madness** on Morbid Angelin esikoisalbumi ja yksi death metalin historian kulmakivistä. 
Vuonna 2003 ilmestynyt remasteroitu versio sisälsi myös muutamia uudelleen miksattuja versioita albumin kappaleista. Vuonna 2006 ilmestyi kaksoislevy, joka sisältää remasteroidun version lisäksi Nottingham Rock Cityssä vuonna 1989 nauhoitetun live-DVD:n *Live Madness 89*.

Alkuperäinen vinyylipainos ei sisältänyt kappaletta ”Lord of All Fevers & Plague”.

## Kappalelista
# 
# 
# 
# 
# 
# 
# 
# 
# 
# 
# 
# 
# 

## Bonus DVD:n kappalelista
# Immortal Rites
# Suffocation
# Visions from the Dark Side
# Maze of Torment
# Chapel of Ghouls
# Guitar Solo
# Bleed for the Devil
# Damnation
# Blasphemy
# Lord of All Fevers & Plague
# Evil Spells

## Kokoonpano
* David Vincent – Basso, Laulu
* Trey Azagthoth – Kitara
* Richard Brunelle – Kitara
* Pete Sandoval – Rummut

## Aiheesta muualla
* 
*
Puhelaulu

**Puhelaulu** () on vokaalinen ilmaisutapa, joka sijoittuu laulun ja puheen välimaastoon. Puhelaulu nuotinnetaan tavallisesti korvaamalla tavanomaiset nuotinpäät vinoristeillä. Puhelaulussa rytmi on tarkoin määritelty, mutta sävelkorkeudet vain likimääräisesti. Puhelaulu luokitellaan musiikiksi.

Ensimmäisenä puhelaulu-tekniikkaa käytti Engelbert Humperdinck oopperassa *Königskinder* (1910), mutta muutti sen painetussa partituurissa tavalliseksi lauluksi. Tekniikkaa käytti ensimmäisenä laajemmin Arnold Schönberg, joka käytti sitä lähes kaikissa vokaaliteoksissaan. Oopperassa *[[Mooses ja Aaron]]* Mooseksen osat ovat kirjoitettu puhelauluna ja Aaronin tavallisena lauluna. Puhelaulua käytetään myös Alban Bergin oopperoissa *[[Wozzeck]]* (1925) ja *[[Lulu]]* (1937).

## Katso myös
* Resitatiivi
* Räppäys
* Spoken word

## Lähteet
* YLE Teema|Aika on musiikkia: Puhelaulu – Sprechengesang
Real Sociedad Canina de España

**Real Sociedad Canina de España** eli Espanjan kennelliitto on FCI:n jäsen. Se perustettiin nimellä *Real Sociedad Central de Fomento de las Razas Caninas en España* (R.S.C.F.R.C.E.)  vuonna 1911. Se on kuulunut "Latinalaiseen Koiraliittoon" (*[[Alianza Canina Latina]]*) vuodesta 2018.

Espanjan kennelliiton hyväksymät rodut, joita FCI ei tunnusta ovat alano español, andalusianpodenco, andalusianrottakoira, baskienpaimenkoira, garafíanpaimenkoira, leóninpaimenkoira, majorero, mallorcanseisoja, maneto, navarranseisoja, valduezankoira, valencianpodenco ja valencianrottaterrieri. Lisäksi myös muiden Latinalaiseen Koiraliittoon kuuluvien maiden kansallisella tasolla hyväksymät paikallisrodut saavat osallistua virallisiin näyttelyihin Espanjassa.

## Registro de Grupos Étnicos Caninos
*Registro de Grupos Étnicos Caninos* (RGEC) on RSCE:n ylläpitämä rekisteri roduille, joita se ei ole vielä tunnustanut virallisesti, mutta jotka se laskee kuitenkin alkuperäisiin espanjalaisiin koiratyyppeihin tai -populaatioihin. Käytännössä nämä rodut ovat RSCE:n virallisen mielipiteen mukaan tavallaan eräänlaisia paikallisia maatiaisrotuja, joiden tyyppi ei ole vielä täysin yhtenäinen. Jotta rekisterin tunnustamat populaatiot voivat saavuttaa täysvaltaisen virallisen hyväksymisen oikeina koirarotuina, niitä pitää olla rekisteröity ensin RGEC:iin tarpeeksi suuri määrä vähintään kolmen sukupolven ajalta ja rotutyypin pitää olla tarpeeksi homogeeninen (yhtenäinen).

Tällä hetkellä rekisterissä olevat populaatiot:
*aragonianpaimenkoira (rotumääritelmäluonnos)
*espanjandoggi (rotumääritelmäluonnos)
*hierronsusikoira (rotumääritelmäluonnos )
*kastilianpaimenkoira (rotumääritelmäluonnos )
*palmanrottaterrieri (rotumääritelmäluonnos)
*pastor del osu (rotumääritelmäluonnos)
*podenco orito (rotumääritelmäluonnos )
*presa navarro (rotumääritelmäluonnos)

## Suosituimmat rodut
Espanjan 20 suosituinta rotua olivat vuonna 2020 RSCE:n rekisterin mukaan:

# saksanpaimenkoira
# englanninsetteri
# chihuahua
# villakoira
# labradorinnoutaja
# mäyräkoira
# kultainennoutaja
# maltankoira
# saksanpystykorva
# espanjanvesikoira
# kääpiösnautseri
# belgianpaimenkoira
# bretoni
# espanjanmastiffi
# bordercollie
# rottweiler
# bokseri
# pointteri
# ranskanbulldoggi
# jackrussellinterrieri

## Katso myös
*Luettelo espanjalaisista koiraroduista

## Lähteet

## Aiheesta muualla
* Kotisivut
Schaliach

**Schaliach** on norjalainen death metal -yhtye.

## Historia
Schaliach on norjalaisen muusikon Ole Børudin death metal -hanke, joka julkaisi täyspitkän albuminsa *Sonrisen* vuonna 1996, ollessaan alle 18-vuotias. Albumilla on vaikutteita doom metalista ja perinteisestä sekä melodisesta death metalista. Imperiumi.netin mukaan albumi sai suurta kulttisuosiota. Laulusta albumilla vastasi Peter Balbakk, joka siirtyi vaikuttamaan viikinkimetalliyhtye Vardøgeriin. Børud soitti myöhemmin vuodesta 1998 suositussa Extol-yhtyeessä, soitti kitaraa yhtyeen kolmella ensimmäisellä albumilla, kirjoitti suuren osan yhtyeen kappaleista ja äänitti Extol-laulaja Peter Espevollin avulla uuden Schaliach-kappaleen nimeltä "Purple Filter". Se päätyi Endtime Productions -levy-yhtiön kokoelmalle *In the Shadow of Death* (2000). Vuonna 2005 norjalaislevymerkki Momentum Scandinavia julkaisi uudelleen *Sonrisen* uusitulla ulkoasulla, ja painos sisältää "Purple Filter" -lisäkappaleen. Vuonna 2000 Ole Børud ilmoitti Chronicles of Chaos -verkkolehden haastattelussa työstävänsä toista Schaliach-albumia, joka noudattaisi enemmän brittiläisen doom metalin perinteitä. Albumin äänitykset eivät kuitenkaan edenneet. Børud työskentelee nykyisin kevyen musiikin parissa.

## Jäsenet
*Ole Børud

## Diskografia
*
*
*
* (uudelleenjulkaisu)
## Lähteet

## Aiheesta muualla
* 
* Schaliachin kotisivu
The Videos: 1989–2004

**The Videos: 1989–2004** on thrash metal -yhtye Metallican vuonna 2006 julkaisema musiikkivideokokoelma. DVD sisältää kaikki musiikkivideot vuodesta 1989 vuoteen 2004 saakka. DVD:n lisämateriaalina löytyy muun muassa 2 of One ja The Unforgivenin pidempi versio.

## Kappaleet

## Lisämateriaali
Jonna Nygrén-Jäntti

**Jonna Nygrén-Jäntti** (s. 27. syyskuuta 1979) on suomalainen juontaja. Nygren on kotoisin Jyväskylästä mistä muutti äitinsä kanssa Tampereen kautta Hyvinkäälle. Myöhemmin Nygrén muutti Helsinkiin asumaan, ja on asunut myös New Yorkissa ja Aasiassa. 

## Ura
Nygrén aloitti MTV:llä pyörivän *Headbanger’s Ball* -heviohjelman juontajana 26. helmikuuta 2006. Pari kuukautta myöhemmin hän jäi sairauslomalle erottuaan Ville Valosta. 24. syyskuuta 2006 Nygren jatkoi juontamista MTV:llä ohjelman siirtyessä toiselle tuotantokaudelle. Nygren on tehnyt myös MoonTV:lle muun muassa klubimusiikkiohjelma *Nousua*. 

Nygrén on työskennellyt tarjoilijana ravintola Torissa Helsingissä. Hän on entinen malli, ja muotikriitikko Mr. Blackwellin mielestä Suomen tyylikkäin nainen.

Nygrén on bikini fitness -urheilija ja ammatiltaan ravintovalmentaja. Syksyllä 2016 hän opiskeli personal traineriksi.

## Yksityiselämä
Nygrén nousi julkisuuteen 2000-luvun puolivälissä alettuaan seurustelemaan Ville Valon kanssa. Nygrén ja Valo kihlautuivat 2005, mutta erosivat seuraavan vuoden keväällä. Nygrén kärsi lääkeriippuvuudesta ja alkoholiongelmista. Pari aloitti suhteen uudelleen vuoden 2006 aikana, kihlautui uudelleen, mutta erosi lopullisesti vuonna 2007.

Vuonna 2007 Nygrén avioitui vankilassa olevan miehen kanssa.

Vuonna 2015 Nygrén avioitui muusikko Rane Raitsikan (oik. Harri Jäntti) kanssa ja otti kaksiosaisen sukunimen. Pariskunnalla on kaksi lasta.

## Lähteet

* Rinne, Jaana: Jonna Nygren - Kaupungin kuuluisin tyttöystävä *City* julkaistu *City*-lehdessä nro 16/2006.
* Ville Valo kihloihin *Stara* 11.7.2005.
* Kunnas, Risto: Ville Valon ex-rakas nai murhamiehen *Iltalehti* 8.10.2007.
* Leinonen, Pauliina: Ville Valon ex-kihlattu Jonna Nygren eroaa*Ilta-Sanomat* 10.4.2008.
* JULKKISTEN PALKAT!*7 päivää* 2.11.2006.
* Jonna Nygren eroaa!*Idanblogi*. 
* Jonna Nygren MusicTV:n uusi suomalaisjuontaja *Stara* 25.2.2006.
* Jonne Aaron juontaa MTV:llä *Stara* 8.4.2006.
* 

### Viitteet

## Aiheesta muualla
*
Wine Country

**Wine Country** on alue Pohjois-Kaliforniassa Yhdysvalloissa. Alue tunnetaan maailmanlaajuisesti viinintuotannostaan, jonka aloittivat espanjalaiset lähetyssaarnaajat vuonna 1812. Alueella, joka sijaitsee San Franciscosta pohjoiseen, on noin 200 viinintuottajaa. Viljely on keskittynyt alueen laaksoihin, esimerkkeinä Napa Valley Napan piirikunnassa ja Sonoma Valley, Alexander Valley ja Russian River Valley Sonoman piirikunnassa.

## Aiheesta muualla
John Anglin

**John William Anglin** (2. toukokuuta 1930 – katosi 11. kesäkuuta 1962) oli yhdysvaltalainen rikollinen, joka pakeni Alcatrazin vankilasta veljensä Clarence Anglinin ja Frank Morrisin kanssa 11. kesäkuuta 1962. Hän oli ammatiltaan maanviljelijä ja työmies.

Anglin syntyi Donalsonvillessa Georgian osavaltiossa. Hänestä oli FBI:n etsintäkuulutusjulisteita kaupungissa. John ja Clarence oli pidätetty varkaudesta ja pankkiryöstöstä.

Tositapahtumiin perustuvassa elokuvassa *[[Pako Alcatrazista]]* (1979) John Anglinia näytteli Fred Ward. Sen ohjasi Don Siegel ja pääosaa esitti Clint Eastwood.

Unsolved Mysteries -nimisessä televisiosarjassa pidettiin mahdollisena, että John Anglin olisi selvinnyt paosta hengissä, sillä ohjelman mukaan paon jälkeisenä päivänä sanfranciscolainen asianajaja sai puhelinsoiton John Angliniksi esittäytyneeltä mieheltä, joka halusi asianajajan järjestävän tapaamisen hänen ja poliisiviranomaisten kanssa. Kun paosta tietämätön asianajaja oli kieltäytynyt miehen pyynnöstä, mies lopetti puhelun.

Uusimpien tutkimusten mukaan Anglinin veljekset selvisivät paosta ja pakenivat Brasiliaan, jossa toimivat maanviljelijöinä.

## Lähteet
Patriot

**Patriot** voi tarkoittaa seuraavia asioita:

* Patriot Act, Yhdysvaltojen vuonna 2001 säädetty laki
* Patriot Front, yhdysvaltalainen valkoista ylivaltaa ajava liike
* Patriot League, Yhdysvaltojen korkeakoulu-urheilun konferenssi
* Patriot Prayer, yhdysvaltalainen äärioikeistoryhmittymä
* MIM-104 Patriot, yhdysvaltalainen ilmatorjuntaohjusjärjestelmä
* *[[HMS Patriot]]*, Britannian kuninkaallisen laivaston hävittäjä ensimmäisessä maailmansodassa
* UAZ Patriot, venäläinen maastoauto
* Keystone Patriot, ravihevonen
* Sikorsky VH-92 Patriot, yhdysvaltalainen helikopteri

## Katso myös
* Patriootti
* The Patriot
Cliff ’em All

**Cliff ’em All** on thrash metal -yhtye Metallican vuonna 1987 julkaisema video, joka on kokoelma pääosin yleisön kuvaamasta materiaalista yhtyeen konserteista. Kokoelma julkaistiin edesmenneen Cliff Burtonin kunniaksi, mistä syystä Burton esiintyy joka kappaleen aikana ja Burtonin bassosoolojakin on mukana kolme. Julkaisulla on muutakin kuvamateriaalia, muun muassa haastatteluja ja valokuvia.
Tukholman pääpostitalo

**Tukholman pääpostitalo** () on entinen Tukholman pääpostikonttori Norrmalmin kaupunginosassa Vasagatanin varrella.

Talo rakennettiin vuosina 1898–1904 ja sen on suunnitellut arkkitehti Ferdinand Boberg. Pohjapiirroksen laati Gustaf Dahl. Rakennuksen julkisivussa keskustorneineen ja pyöristettyine kulmineen on vaikutteita Vadstenan linnasta. Samanaikaisesti siinä näkyy kuitenkin myös Bobergin pyrkimys moderniin tyyliin. Rakennus vihittiin juhlallisesti käyttöön 27. lokakuuta 1903 kuningas Oskar II:n läsnä ollessa.

1990-luvun puolivälistä lähtien rakennuksessa ei ole enää sijainnut postikonttoria, ja Ruotsin postin pääkonttori muutti siitä pois vuoden 2003 syksyllä. Muutostöiden jälkeen taloon muuttivat vuonna 2008 Ruotsin elinkeinoministeriö, työmarkkinaministeriö sekä osia hallituskanslian hallinto-osastosta. Rakennuksen omistaa Ruotsin valtio, ja sitä ylläpitää valtion kiinteistölaitos.

## Lähteet

## Aiheesta muualla
Illuminati (sarjakuvat)

**Illuminati** on Marvel-kustantamon sarjakuvissa esiintyvä järjestö, jonka jäseniin kuuluu useita Marvel-universumin vaikutusvaltaisempia sankareita. Järjestö toimii useimmiten salaisesti kulissien takaa ohjaillen tapahtumia muiden sankarien tietämättä. Salaseura esiintyi ensimmäisen kerran *New Avengers* -lehden numerossa 7 (heinäkuu 2005). Tarinan käsikirjoitti Brian Michael Bendis. 

Illuminatin perustivat alun perin Professori X, Tohtori Outo, Herra Fantastinen, Namor,  Rautamies ja Musta Salama.

Sarjakuva on viittaus Illuminatiin.

## Jäsenet
Brian Michael Bendis on todennut Illuminatin jokaisen jäsenten edustavan jotakin Marvel-universumin kantavaa aspektia. 
* Namor on merenalaisen valtakunnan hallitsija ja edustaa antisankareita.
* Tony Stark / Rautamies edustaa kirkasotsaista Kostajaa, joka ymmärtää ja arvostaa sankarien kykyä toimia yhdessä hallituksen kanssa. 
* Reed Richards / Herra Fantastinen edustaa seuran tieteellistä ajattelua. 
* Blackagar Boltagon / Musta Salama edustaa epäinhimillisiä, jotka ovat tärkeä osa Marvel-universumia ja sen historiaa. 
* Stephen Strange / Tohtori Outo puhuu kaiken mystisen/epätieteellisen puolesta. 
* Charles Xavier / Professori X edustaa luonnollisesti mutanttiyhteisöä.

Alun perin T’Challa / Musta Pantteri kutsuttiin myös Illuminatin jäseneksi edustamaan Wakandan valtiota, mutta hän kieltäytyi, uskoen, etteivät Illuminatin jäsenet pysty olemaan kaikesta samaa mieltä ja siten tekemään parhaita mahdollisia ratkaisuja.

## Cabal (Pimeä Illuminati)
Amerikassa juuri päättyneen *[[Salainen hyökkäys]]* -tarinakokonaisuudessa Norman Osborn nousi kansallissankarin asemaan ammuttuaan skrullien kuningattaren. Voitettuaan presidentin ja valtion luottamuksen hän luo oman versionsa Illuminatista, joka tunnettiin sekä nimillä Pimeä Illuminati että **Cabal**.

Jäsenet:
* Norman Osborn on ryhmän epävirallinen johtaja ja pitää yllä suhteita hallitukseen ja on näin "korvannut" Rautamiehen 
* Tohtori Doom on Reed Richardsin paikalla tieteellisen ajatussuunnan edustajana 
* Emma Frost edustaa mutantteja ja on telepaatikko, aivan kuin Charles ennen häntä 
* Loki, joka on varastanut Sifin kehon, on magian asiantuntija.
* Huppu on korvannut Mustan Pantterin ja on myös tavallaan Oudonkin, sillä hän toimii linkkinä Illuminatin ja Dormammun välillä
* Namor on myös tämän Illuminationin jäsen samassa roolissa.
Kirov (1977)

**Kirov** (1992–2004 **Admiral Ušakov**) oli Neuvostoliiton laivaston Orlan-luokan risteilijä, joka oli Venäjän laivastossa Neuvostoliiton hajoamisen jälkeen. Venäläiseltä luokitukseltaan alus on ohjuksin varustettu ydinristeilijä. Välimerellä tapahtuneen reaktorionnettomuuden jälkeen alus siirrettiin 1990 reserviin.

## Valmistus

Alus tilattiin Leningradista Itämeren telakalta, missä köli laskettiin 26. maaliskuuta 1974. Alus laskettiin vesille 27. joulukuuta 1977 ja valmistui 30. joulukuuta 1980. Nimensä *Kirov* sai bolševikki Sergei Kirovilta. 

## Palvelus
Aluksen ydinreaktori vaurioitui 1990 Välimerellä eikä alusta koskaan palautettu palvelukseen, vaan sitä käytettiin 1990-luvulla luokan muiden alusten varaosina. Se nimettiin maaliskuussa 1992 *Admiral Ušakoviksi* 1700-luvun amiraali Fjodor Ušakovin mukaan. Kesäkuussa 2004 nimi *Admiral Ušakov* siirrettiin Sovremennyi-luokan hävittäjälle *Besstrašnyille*. Alus poistettiin virallisesti palveluksesta 2004 ja syyskuussa julkistettiin aluksen romutussuunnitelmat, jonka on arvioitu maksavan noin 40 miljoonaa Yhdysvaltain dollaria. Norja on luvannut kustantaa romutuksen, koska se pitää lähellä omia rajojaan ruostuvaa ydinkäyttöistä risteilijää turvallisuusriskinä.

## Lähteet
*
*

### Viitteet
Nemo (ase)

**NEMO** (**NE**W **MO**RTAR) on yksiputkinen versio Patrian 120&nbsp;mm AMOS-kranaatinheittimestä. Asejärjestelmän 360&nbsp;astetta kääntyvä torni on miehittämätön ja aseella voidaan ampua myös suorasuuntaustulta, sekä niin sanottua ryöppytulta (). Siinä kaikki laukaistut ammukset iskeytyvät maaliin samanaikaisesti. Aseen keveys (1&nbsp;700&nbsp;kg - AMOS 3&nbsp;600&nbsp;kg) mahdollistaa sen asentamisen pienempiin ajoneuvoihin ja aluksiin. Ampumatarvikkeina toimivat normaalit sileäputkisen kranaatinheittimen ammukset, mukaan luettuna PGMM-ammukset (). 

NEMO esiteltiin 12.&nbsp;kesäkuuta 2006 Pariisissa. Ensimmäinen ulkomainen ostaja oli Slovenia, joka hankki aseita osana 135 AMV-ajoneuvon toimitusta 20.&nbsp;joulukuuta 2006.

## Patria NEMO tekniset tiedot
* Kaliiperi: 120 mm
* Putken pituus: 3000 mm
* Suurin kantama: 10 km
* Putken korot: -3...+85&deg;
* Ampumasektori: 360&deg;
* Tulinopeus: max 10 ls minuutissa
* Paino: 1700 kg 
* Suositeltu miehistö: 2-3 henkilöä

## Käyttäjät

*  Saudi-Arabia: General Dynamics Land Systems LAV II:n alustalla
*  Yhdistyneet arabiemiirikunnat: partiovenealustalla

## Kuvia

Tiedosto:Patria NEMO 120 mm firing.jpg|NEMO AMV ampuu epäsuoraa tulta.
Tiedosto:20190911-A-YH902- (4).jpg|NEMO AMV ampuu suorasuuntaustulta.


## Katso myös
* Patria AMOS

## Lähteet

## Aiheesta muualla

* Patria NEMO:n esite
Emperor Magus Caligula

**Emperor Magus Caligula** (oik. **Masse Broberg**) on ruotsalaisen black metal -yhtyeen Dark Funeralin entinen laulaja, sanoittaja ja basisti. Hän liittyi Dark Funeraliin vuonna 1996. Hän on ollut myös laulamassa ruotsalaisessa death metal -yhtyeessä Hypocrisy. 

Broberg perusteli eroaan Dark Funeralista syksyllä 2010 muun muassa perheen perustamisella. Hän on naimisissa ja hänellä on lapsi.

## Diskografia
**Hypocrisy**
* Penetralia (1992)
* Pleasure of Molestation (1993)
* Osculum Obscenum (1993)

**Dark Funeral**
* Vobiscum Satanas (1998)
* Teach Children to Worship Satan (2000)
* Diabolis Interium (2001)
* De Profundis Clamavi Ad Te Domine (2004)
* Attera Totus Sanctus (2005)
* Angelus Exuro Pro Eternus (2009)

**God Among Insects**
* World Wide Death (2004) 
* Zombienomicon (2006)

**Muut**
* Dominion Caligula - A New Era Rises (2000)
* The Project Hate MCMXCIX - Hate, Dominate, Congregate, Eliminate (2003)

## Lähteet
Akmyrat Rejepow

**Akmyrat Rejepow** oli turkmenistanilainen kenraali ja edesmenneen presidentti Saparmurat Nijazovin henkivartiokaartin komentaja. Hän hallitsi koko armeijaa, joka vartioi *Türkmenbaşyn* lisäksi hallituksen rakennuksia ja muita tärkeitä kohteita. Armeija hoiti myös esimerkiksi erotettujen liikennepoliisien tehtäviä ja osaa sairaanhoidosta Nijazovin erotettua terveydenhuoltohenkilöstön pääkaupungin ulkopuolella.

Kenraali Rejepow asetti myös luotettuja miehiään puolustusministeriön ja sisäministeriön johtoon. Maan uudeksi presidentiksi valittu Gurbanguly Berdymuhamedov erotti Rejepowin 15. toukokuuta 2007 siirtääkseen hänet toisiin tehtäviin.

Hänet raportoitiin heinäkuun lopulla 2007 vangitun ja tuomitun 20 vuoden vankeusrangaistukseen.
Rejepow oli yksi Turkmenistanin erikoisvangeista, joiden olinpaikasta kansainvälinen Prove They Alive -kampanja vaati selvitystä. Hänen kerrottiin kuolleen 10. elokuuta 2017 vankilassa veritulppaan.

## Lähteet
* Turkmenbashi, "Father of All Turkmen," Dies  (Kommersant)

### Viitteet
Kartessi

**Kartessi** (kartessiammus, raehaulipanos) oli 1800-luvulle asti suustaladattavissa tykeissä käytetty, jalkaväkeä vastaan tarkoitettu ammustyyppi. Kartessi muodostui kyseisen tykin ammuksen painoisesta määrästä metallihauleja, jotka pakattiin purjekangaspussiin. Tykin laukaisussa pussi repesi; pussin jäännökset ja välipanos huolehtivat siitä, että haulit lensivät ulos piipusta yhtenäisenä massana, joka kuitenkin vapaassa tilassa hajaantui melko laajalle alalle. 

Menetelmä oli hyvin tehokas nimenomaan elävää voimaa vastaan; vasta brittiläisen eversti Henry Shrapnelin (1761–1842) keksimä srapnelli, jota kokeiltiin ensi kerran Waterloon taistelussa, syrjäytti kartessin. Viimeisen kerran jo vanhahtavia kartessiammuksia käytettiin Yhdysvaltain sisällissodassa.

Sana kartessi juontuu ranskan sanasta *cartouche*, joka puolestaan pohjautuu italian panosta tarkoittavaan sanaan *cartuccia*. Pyöreillä lyijykuulilla täytetty, kummastakin päästä suljettu lieriö voitiin valmistaa useasta aineesta. Varhaisin tyyppi oli kangaspussikartessi, jossa pitkulaisen pussin täytteenä oli sekä ruuti että pienet kuulat. Peltilieriökartessissa materiaalina oli metalli. Lieriö voitiin valmistaa myös pahvista. Ennen kartessien käyttöönottoa tykit ladattiin ruudilla ja irrallisilla rautakappaleilla kuten nauloilla ja kuulilla, ja ammuttiin raehaulilaukauksena.

Kartesseja käytettiin alle 300 metrin etäisyydellä olevia eläviä maaleja vastaan. Kartessin ampuminen on rinnastettavissa haulikolla ampumiseen. Kartessina voidaan ampua myös aikasytyttimellä varustettuja kranaatteja. Tällöin sopivan mallinen kranaatti aikautetaan niin, että se räjähtää lähellä tykin putken suuta.

## Lähteet
*NAVY NEWS, Ison-Britannian laivaston tiedotuslehti 

### Viitteet
Formula 1 -kausi 1967

**Formula 1 -kausi 1967** oli 18. Formula 1 -kausi. Se alkoi 2. tammikuuta ja päättyi 22. lokakuuta 1967 yhdentoista kilpailun jälkeen. Kuljettajien mestaruuden voitti Denny Hulme, ja valmistajien mestaruuden Brabham. Kautta synkensi Lorenzo Bandininin kuolema Monacossa.

## Säännöt lyhyesti

* Pistelaskujärjestelmä: 9, 6, 4, 3, 2, 1
* Vain kuuden ensimmäisen kilpailun viisi parasta sijoitusta ja kauden viidestä viimeisestä neljä parasta sijoitusta laskettiin mukaan kuljettajien loppupisteisiin.
* Valmistajille annettiin pisteitä vain kunkin valmistajan parhaasta sijoituksesta per kilpailu.
* Auton vähimmäispaino: 500 kg
* Vapaastihengittävien moottorien tilavuus 3 litraa ja turboahdettujen tilavuus 1,5 litraa.

## Kilpailut

## Kuljettajien lopullinen järjestys

## Valmistajien lopullinen järjestys

## Lähteet
Lauri Ikonen

**Lauri Ilmari Ikonen** (10. elokuuta 1888 Kuopio – 21. maaliskuuta 1966 Helsinki) oli suomalainen kansallisromantiikkaa edustanut säveltäjä, koulutukseltaan filosofian kandidaatti. Ikonen oli Armas Järnefeltin ja Paul Juonin oppilas. 

## Henkilöhistoria
Ikosen vanhemmat olivat arkkitehti, rehtori Leander Ikonen ja Jenny Matilda Wiklund ja puoliso 1920–1937 Elvi Tallqvist sekä vuodesta 1954 Kirsti Emilia Viianto. Hänen sisarensa oli oopperalaulaja Hertta Weissman ja lapsenlapsensa kapellimestari John Storgårds. Ikonen kuului Teoston perustajiin ja toimi sen ensimmäisenä toimitusjohtajana. Ikonen esiintyi sekä orkesterinjohtajana että säestäjänä. Pro Finlandia -mitali hänelle myönnettiin vuonna 1952, myöhemmin valtion taiteilijaeläke.

## Teoksia
Ikonen oli tuottelias säveltäjä, joka sai lempinimen "viimeinen sibeliaani" kansallisromanttisen tyylinsä johdosta. Hänen teoksilleen on ominaista koruton, aito tunteikkuus. Vaikka samojen vuosikymmenten modernistisukupolvea vieroksuttiin, Ikosen musiikki edusti ilmeisesti jossain määrin yleisön makuun jopa liiankin perinteisiä muotoja. Säveltäjän tuotannon unohdusta osoittaa, että hänen kaksi viimeistä sinfoniaansa saivat odottaa kantaesityksiään vuoteen 2017 ja 2020.
*Sinfonia nro 1 G-duuri *Sinfonia inornata*, 1920
*Sinfonia nro 2 d-molli, 1922
*Sinfonia nro 3 b-molli *Lemmin poika*, 1942
*Sinfonia nro 4 A-duuri *Sinfonia concentrata*, 1943
*Sinfonia nro 5 C-duuri *Sinfonia aperta*, 1943
*Sinfonia nro 6 e-molli, 1950-luku
*Pianokonsertto
*Sellokonsertto, 1942
*Viulukonsertto h-molli, 1941
**Concerto intima* pianolle ja orkesterille 
*Jousikvartetto a-molli, 1924
*2 pianotrioa, 1912 ja 1940
*2 viulusonaattia, 1914 ja 1943
* Pianosonaatti
* Runsaasti kuorolauluja

## Lähteet

## Aiheesta muualla
* Väinö Siikaniemi : Saarelle selälliselle. Säveltäjä Lauri Ikonen Urajärvellä, Suomen Kuvalehti, 04.09.1926, nro 36, s. 10, Kansalliskirjaston digitaaliset aineistot
Sören Cratz

**Sören Cratz** (s. 28. syyskuuta 1948 Finspång) on ruotsalainen jalkapallovalmentaja. Cratzin valmennusuran suurin saavutus on Ruotsin mestaruus vuodelta 2001 Hammarby IF:n valmentajana. 

Cratz on palkittu Vuoden valmentajana Ruotsin jalkapallogaalassa. Tämän lisäksi Uutistoimisto TT palkitsi hänet Vuoden urheilujohtajana sekä Tukholman kaupunki Kuukauden tukholmalaisena.

Kaudella 2008 Cratz toimi IFK Norrköpingin päävalmentajana Allsvenskanissa Mats Jingbladin potkujen jälkeen. Hänkään ei kuitenkaan onnistunut pelastamaan seuraa putoamiselta Superettaniin ja marraskuussa 2008 hän sai potkut tehtävistään.  Cratz jatkoi Norrköpingin organisaatiossa juniorijoukkueiden valmentajana vuoteen 2013 saakka. Maaliskuussa 2013 hänestä tuli IF Sylvian päävalmentaja. Hän jätti tehtävänsä seurassa kesällä 2013 ja siirtyi eläkkeelle.

### Meriitit

* Ruotsin mestaruus 2001 (Hammarby IF)
* Ruotsin liigan hopeaa 1993 (IFK Norrköping)
* Ruotsin jalkapallocupin voitto 1994 (IFK Norrköping)
* Norjan kolmosdivisioonan voitto 1989 (IF Skarp)
* Ruotsin vuoden valmentaja 2001

## Lähteet
Thomas Byström

**Thomas Byström** (28. elokuuta 1772 Helsinki – 2. lokakuuta 1839 Tukholma) oli suomalainen säveltäjä ja viulisti ja Ruotsin kuninkaallisen musiikkiakatemian jäsen. Hän opiskeli Pietarissa vuoden 1787 jälkeen ja asui Tukholmassa vuodesta 1793.  Saksalainen musiikkikustantamo Breitkopf & Härtel julkaisi kolme Byströmin viulusonaattia vuonna 1801 otsikolla *Trois sonates pour le Clavecin ou Pianoforte avec accompagnement d’un Violon obligé*. Tyylillisesti sonaatit kuuluvat varhaisimpiin suomalaisiin merkittäviin teoksiin taidemusiikin alalla.

Varsinaiselta ammatiltaan Byström oli tykistöupseeri, everstiluutnantti. Vuodesta 1808 hän oli Ruotsin sotatieteellisen akatemian sihteeri. Vuosina 1818–1833 hän oli Tukholman konservatorion pianonsoiton opettaja. Hänen poikansa Oscar Byström (1821–1909) oli myös säveltäjä, upseeri ja musiikintutkija. Oscar Byström vaikutti pääosin Ruotsissa, mutta oli 1872–1876 Turun Soitannollisen Seuran kapellimestarina.

## Lähteet
Byström

**Byström** on muun muassa seuraavien henkilöiden sukunimi:

* Anders Byström (1724–1802), suomalainen kauppias, kunnallispormestari ja valtiopäivämies
* Anna Byström (1854–1926), ruotsalainen laulaja ja näyttelijä
* Britta Byström (s. 1977), ruotsalainen säveltäjä
* Hilja Byström (1908–1993), ruotsalainen kirjailija
* Johan Niclas Byström (1783–1848), ruotsalainen kuvanveistäjä
* Ludwig Byström (s. 1994), ruotsalainen jääkiekkoilija
* Maileena Byström (s. 1958), suomalainen graafinen suunnittelija, kuvittaja ja lastenkirjailija
* Malin Byström (s. 1973), ruotsalainen ooppera- ja konserttilaulaja
* Oscar Byström (1821–1909), ruotsalainen säveltäjä, pianisti, urkuri ja kapellimestari
* Thomas Byström (1772–1839), suomalaissyntyinen Ruotsissa toiminut säveltäjä, viulisti ja kapellimestari
* Thomas Byström (1893–1979), ruotsalainen ratsastaja ja olympiamitalisti.
* Veli Byström (1892–1960), suomalainen Mäntsälän kapinajohtajiin kuulunut varakonsuli ja isännöitsijä.
* Wiljo Byström (1889–1932), suomalainen konsuli ja toimitusjohtaja, joka perusti Oulussa toimineen Wiljo Byström & Co-huolintaliikkeen
Google Maps

**Google Maps** (aiemmin nimellä **Google Local**) on yhdysvaltalaisen Googlen tuottama karttapalvelu. Se tarjoaa katseltavaksi katu- ja satelliittikarttoja sekä mahdollisuuden matkareitin suunnitteluun ja paikallisten yritysten etsimiseen. Google Maps käyttää Web Mercator -projektiota, joten napa-alueiden katselu ei ole mahdollista.

Google Maps API on julkinen ohjelmointirajapinta, jonka palvelun karttoja on mahdollista liittää muille verkkosivuille.

Google tarjoaa myös kuvia Marsista sekä Kuusta Google Mapsia vastaavissa *Google Mars* ja *Google Moon* -palveluissa. Näitä sivustoja vastaava projekti on myös monipuolisempia ominaisuuksia sisältävä Google Earth -ohjelma, joka on saatavilla muun muassa macOS:lle, Windowsille ja Linux-jakeluille.

Google Maps on saatavissa myös kännyköihin. Kännykkäsovellukseen sisältyy myös navigointitoiminto.

Karttojen sisältöä voi muokata liittymällä Googlen Local Guides-ohjelmaan, johon tarvitaan vähintään 18 vuoden ikä ja Google-tili.

## Katso myös
* Google Street View
* OpenStreetMap

## Lähteet

## Aiheesta muualla
* Google Maps
* Google Moon sekä Google Mars, Googlen vastaavat sivustot Kuusta ja Marsista
* Google Earth, vastaava tietokoneohjelma
Johnny (albumi)

**Johnny** on vuonna 1966 julkaistu Johnny Liebkindin ensimmäinen sooloalbumi. 

Albumilla on säestäjänä Esko Linnavallin orkesteri.

## Kappaleet
### 1-puoli
#  - S.G.A.E. - sov. Esko Linnavalli, Pertti Reponen
#  *(The More I See You)* - H. Warren - M. Gordon, Juha Vainio
#  *(It's Gonna Be Allright)* - Gerrard Marsden, Pertti Reponen
#  *(You Belong To My Heart)* - Augustin Lara, Juha Vainio
#  *(Time for Love)* - P. Clark - V. Pallavicini, Juha Vainio
#  *(Cuando calienta el sol)* - Carlos Rigual, Veikko Vallas
#  *(Två små röda rosor)* - Stephen Weiss, Saukki

### 2-puoli
#  *(Did You Ever Have to Make Up Your Mind)* - Sebastian, Pertti Reponen
#  - Bernie - Casey - Pinkard, Saukki
#  *(I Have No Idea)* - L. Henrique - O. Brown Jr., Pertti Reponen
#  *(This Door Swings Both Ways)* - E. Lewitt - D. Thomas, Pertti Reponen
#  *(The Pied Piper)* - A. Kernfield - S. Duboff, Pertti Reponen
#  *(My Foolish Heart)* - V. Young - N. Washington, Saukki
#  *(You're Just About to Lose Your Clown)* - Johnny McRae, Juha Vainio

## Lähteet
* LP-levy SLP 512 (Scandia, 1966)

### Viitteet
Pelennorin kentät

**Pelennorin kentät** on J. R. R. Tolkienin kirjassa *[[Taru sormusten herrasta]]* esiintyvä kuvitteellinen laaja tasainen alue, joka ympäröi Minas Tirithiä, Gondorin toista pääkaupunkia. Sindarin kielellä *Pelennor* tarkoittaa ”aidattua maata”. Pelennorin kenttiä ympäröivät Rammas Echorin muurit, jotka ovat estäneet monia hyökkäyksiä. Tämä muuri tuhoutui osaksi ennen Sormuksen sotaa, mutta se rakennettiin uudelleen ennen uutta hyökkäystä. 

Pelennorin kenttien taistelu, Kolmannen ajan suurin taistelu käytiin näillä tasangoilla ja Minas Tirithissä, kun Sauronin örkit ja pahat ihmiset tuhosivat Rammas Echorin muurit ja hyökkäsivät kaupunkiin. 

Näillä tasangoilla Rohanin kuningas Théoden kuoli ajan suurimman sodan taisteluissa. Sormuksen sodan jälkeen Rammas Echor korjattiin uudelleen.
Twilight of the Idols (In Conspiracy with Satan)

__NOTOC__
**Twilight of the Idols** (lisänimellä **In Conspiracy with Satan**) on Gorgorothin kuudes studioalbumi, joka julkaistiin 21. heinäkuuta 2003. Toisin kuin yhtyeen alkupään tuotanto, on *Twilight of the Idols* tuotannollisesti selkeämpi levy, tyypillisten black metal -soundien sijaan.

Vuonna 2006 Back on Black Records julkaisi albumista vinyylipainoksen.

## Kappaleet
# 
# 
# 
# 
# 
# 
# 
# 

## Kokoonpano
* Gaahl – laulu
* Infernus – kitara
* King ov Hell – basso
* Kvitrafn – rummut

## Arvostelut
* AllMusic: 
* Imperiumi.net: 
* Soundi: 

## Lähteet

## Aiheesta muualla
* 
* Virallinen sivusto
*
Slovenian jalkapallomaajoukkue

**Slovenian jalkapallomaajoukkue** on Slovenian edustusjoukkue jalkapallossa. Se toimii Slovenian jalkapalloliiton alaisuudessa. Ennen Slovenian itsenäistymistä maan pelaajat edustivat Jugoslaviaa.

Slovenian ensimmäinen menestyskausi ajoittui 2000-luvun alkuun, jolloin se osallistui kahden vuoden aikana ensimmäistä kertaa sekä EM-kilpailuihin 2000 että MM-kilpailuihin 2002. Se varmisti kisapaikkansa Belgian ja Alankomaiden EM-kilpailuihin 2000 voitettuaan jatkokarsinnassa Ukrainan. Lopputurnauksessa Slovenia johti avausotteluaan Jugoslaviaa vastaan jo 3–0, mutta joutui lopulta tyytymään 3–3-tasapeliin. Jatkossa Slovenia hävisi Espanjalle 1–2 ja pelasi Norjan kanssa 0–0-tasapelin jääden lohkossa viimeiseksi. 

Slovenia selvitti tiensä Japanin ja Etelä-Korean MM-kilpailuihin 2002 kukistettuaan jatkokarsinnassa Romanian yhteismaalein 3–2. Lopputurnauksessa se hävisi kaikki ottelunsa: Espanjalle ja Paraguaylle maalein 1–3, Etelä-Afrikalle 0–1. Kolmannen kerran Slovenia esiintyi jalkapallon arvoturnauksessa Etelä-Afrikan MM-kilpailuissa 2010. Se varmisti kisapaikkansa kukistettuaan jatkokarsinnassa Venäjän vierasmaalisäännön perusteella. MM-turnauksessa joukkue karsiutui alkulohkon jälkeen. Se voitti Algerian 1–0, pelasi Yhdysvaltojen kanssa tasapelin 2–2, mutta hävisi Englannille 0–1.

EM-kilpailuissa 2024 Slovenia selviytyi alkulohkostaan jatkoon. Se hävisi neljännesvälierissä Portugalille rangaistuspotkukilpailussa.

Kesäkuussa 2012 Slovenia oli FIFA-rankingissa sijalla 30. Parhaimmillaan se on ollut 16:s helmikuussa 2011.

## Eniten otteluita
Päivitetty 13. helmikuuta 2024.

## Muita tunnettuja pelaajia
*Zlatko Dedić
*Primož Gliha
*Srečko Katanec
*Aleksander Knavs
*Rene Krhin
*Tim Matavž
*Branko Oblak
*Jan Oblak
*Milan Osterc
*Ermin Šiljak
*Sašo Udovič

## Päävalmentajat

* 1991–1993  Bojan Prašnikar
* 1994–1997  Zdenko Verdenik
* 1997–1998  Bojan Prašnikar
* 1998–2002  Srečko Katanec
* 2002–2004  Bojan Prašnikar
* 2004–2006  Branko Oblak
* 2007–2011  Matjaž Kek
* 2011–2012  Slaviša Stojanovič
* 2013–2017  Srečko Katanec
* 2017–2018  Tomaž Kavčič

## Lähteet

## Aiheesta muualla
* Kaikki Slovenian pelaamat maaottelut
Carelia-sali

**Carelia-sali** on Itä-Suomen yliopiston Joensuun kampuksen juhlasali ja kaupungin tärkein konserttisali. Se on myös tärkeä kokousten, juhlien, sekä teatteri- ja tanssiesitysten pitopaikka. Salissa järjestetään myös yliopiston suuria tenttejä.

Carelia-sali sijaitsee yliopistokampuksen Carelia-talossa (Jan Söderlund & Erkki Valovirta, 1985), jossa toimii myös yliopiston kirjasto.

## Tietoja salista
* salissa 599 istuinta ja kuusi pyörätuolipaikkaa
* saliin mennään sisälle takaosasta, "yläkautta"; pyörätuolisisäänkäynti on etukautta
* näyttämövalaistuslaitteisto ja äänilaitetekniikka, videojärjestelmät, datatykki, suurtehopiirtoheitin ja -diaprojektori, sisäinen kaapeli-tv-järjestelmä, induktiosilmukka kuulovammaisia varten 

## Auditorio
Carelia-salin vieressä olevassa auditoriossa (C2-sali) on 150 istuinta ja sieltä voidaan seurata Carelia-salin tapahtumia videon välityksellä. 

## Aula
Carelia-salin aula on tärkeä joensuulainen kokoontumistila, joka toimii juhlatilana, cocktail-kutsujen buffetravintolana, näyttelyjen, messujen ja myyjäisten pitopaikkana. Konserttien väliaikana aula toimii kahviona.

Päivisin aulassa kokoontuvat opiskelijat, jotka käyvät syömässä Carelia-ravintolassa tai kirjastossa tai odottelevat tentin alkua.

Alakerran aulan pinta-ala on 480 neliömetriä. Aulaan kuuluu myös yläkerran lämpiö, joka on 226 neliömetrin suuruinen.

Alakerran narikkaa hoitavat tilaisuuksien aikana yleensä eri järjestöt talkootyönä.

Aulassa on osa Kain Tapperin Alkukivet-teosta, jonka pääosa on salin rakennuksen edustalla, suurten ikkunoiden takana.  Ulkoveistokset on valettu mustasta sementtimosaiikista, aulaveistos on mustaa graniittia.

## Opiskelijaravintola Carelia

Opiskelijaravintola Carelia on Amica Ravintoloiden ylläpitämä ravintola, jossa on 150 paikkaa. Kesäisin käytössä on ulkoterassi. Ravintolasta käsin hoidetaan myös  aulan tarjoiluja. Ravintolan tiloja remontoitiin kesällä 2006. 

## Joensuun kaupunginorkesteri
Carelia-sali on Joensuun kaupunginorkesterin kotisali ja harjoitussali. Rakennuksessa ovat orkesterin henkilökunnan työhuoneet.

## Suuria salissa pidettyjä tilaisuuksia
* Rakennemuutoskongressi eli "Joensuun Korpilampi-seminaari" 1987
* Joensuun kaupunginteatterin näytöksiä kaupungintalon remontin aikana
* Antti Tuiskun 10-vuotisjuhlakonsertti

## Sijainti
Carelia-sali on keskustan ja Mehtimäen vapaa-ajan alueen tuntumassa. Etäisyys rautatie- ja linja-autoasemalta on 2 kilometriä, lentoasemalta 10 kilometriä.

## Pysäköinti

Carelia-salin edustalla, Yliopistokadun varressa on suuri pysäköintialue, joka on uudistettu 2006. Aluetta käyttävät myös yliopiston Aurora-rakennuksen henkilökunta ja opiskelijat. Pysäköintitila on myös Yliopistokadun toisella puolella uimahalli Vesikon molemmin puolin. Kaikkia pysäköintitiloja käyttävät myös Mehtimäen, varsinkin Joensuu-areenan käyttäjät.

Polkupyörätelineitä on aivan Carelia-salin pääoven tuntumassa.

## Lähteet

## Aiheesta muualla
*[Carelia-sali Joensuun kaupungin sivuilla]
*Karelia sali Itä-Suomen yliopiston sivuilla
Muhammetnazar Gapurow

**Muhammetnazar Gapurowiç Gapurow** (, 15. helmikuuta 1922 – 13. heinäkuuta 1999) oli Turkmeenien SNT:n ministerineuvoston puhemies 1963–1969, kommunistisen puolueen ensimmäinen sihteeri 1969–1985, Neuvostoliiton kommunistisen puolueen keskuskomitean jäsen 1971–1986 (ehdokasjäsen 1966–), jäsenenä 6.–11. korkeimmassa neuvostossa ja Neuvostoliiton työn sankari (1981).

Gorbatšov erotti hänet Turkmenistanin johdosta 1985 Saparmyrat Nyýazowin hyväksi puuvillakauppaan liittyneen korruption vuoksi.

## Aiheesta muualla
* http://proekt-wms.narod.ru/states/gapurov-mg.htm
Emil Kauppi

**Johan Emil Kauppi** (vuoteen 1906 **Kaupelin**; 28. lokakuuta 1875 Uusikaupunki – lokakuu 1930) oli suomalainen säveltäjä, pianisti ja kanteleensoittaja.

## Henkilöhistoria
Kaupin vanhemmat olivat työnjohtaja Johan Kauppi ja Kustaava Sandberg. Hän oppi Kangasalla pianon- ja urkujensoittoa ja jatkoi opintojaan Turun kanttori-urkurikoulussa ja 1895–1897 Helsingin musiikkiopistossa. Kauppi opiskeli lyhyen aikaa muun muassa Martin Wegeliuksen ja Jean Sibeliuksen johdolla ja piti sävellyskonsertit Helsingissä 1915 ja 1923. Teatteri- ja elokuvakapellimestarina hän toimi Helsingin lisäksi Tampereella ja Viipurissa, samoin kuin usean vuoden ajan Suomen Työväen Musiikkiliiton sihteerinä.

Emil Kauppi oli vuodesta 1909 lähtien naimisissa Liina Lovisa Lindströmin (1883–1949) kanssa. Kauppi oli *Nummisuutarit*-oopperansa 10. lokakuuta 1930 tapahtuneen ensiesityksen jälkeen matkustanut Tampereelle, missä hän oli aikaisemmin asunut. Siellä Kauppi oli nähty Teatteri-ravintolassa 12. tai 13. lokakuuta. Hän oli senjälkeen poistunut Tampereelta eikä häntä myöhemminkään siellä nähty. Viimeksi hän oli antanut tietoja itsestään 24. lokakuuta ja poliisille ilmoitettiin hänen katoamisestaan 30. lokakuuta. Kaupin etsinnät ulotettiin myös Viroon kun hänet oli väitetty nähdyn Tallinnassa. Tutkimukset eivät kuitenkaan tuottaneet selvyyttä Kaupin katoamiseen. Todennäköisesti hän teki itsemurhan, joskaan hänen tarkka kohtalonsa ei ole koskaan selvinnyt. Kauppi oli ollut Tampereen Teatteri-ravintolassa eräiden muusikkojen seurassa ja tällöin, joko leikillä tai tosissaan puhunut itsemurha-aikeistaan ja suurista taloudellisista vaikeuksistaan. Hän oli sitten poistunut seurasta, eikä hän odotuksista huolimatta ollut palannut takaisin. Kauppi ei ollut myöskään noutanut matkalaukkuaan siitä hotellista, jossa hän oli Tampereella käydessään asunut. Sen vuoksi otaksuttiin että hän ei olisi palannutkaan kotiinsa Helsinkiin vaan todennäköisimmin hukuttautunut Pyhäjärveen.  Vuonna 1981 Kangasalla paljastettiin kuvanveistäjä Mauno Juvosen muotoilema Kaupin pronssireliefi säveltäjän entisen kodin sijaintipaikalla.

## Taiteellinen tuotanto
Suurimuotoisimmat teoksensa säveltäjänä Kauppi toteutti oopperamusiikin parissa. Hänen sävellystuotantonsa käsittää kaksi oopperaa (*Päiväkummun pidot* Henrik Ibsenin tekstiin, 1925, ja *Nummisuutarit* Aleksis Kiven mukaan, 1930), kuusi operettia, näytelmämusiikkia (muun muassa laulunäytelmä *Laivan kannella* Pasi Jääskeläisen tekstiin, 1916), 50 yksinlaulua (joista suurin osa on julkaistu), 20 kuoroteosta, kymmenen pianoteosta sekä joitakin kamarimusiikkiteoksia. Lisäksi hän kirjoitti muutaman suppean musiikkiaiheisen oppikirjan, muun muassa kantelekoulun *Oppikirja kanteleensoitossa* 1904. 

## Lähteet
* 

### Viitteet

## Aiheesta muualla
* 
* 
* 
* "Nummisuutarit" Oopperassa. Emil Kaupin oopperan ensi-ilta, Helsingin Sanomat, 11.10.1930, nro 274, s. 8, Kansalliskirjaston digitaaliset aineistot
Nils Johan Semb

**Nils Johan Semb** (s. 24. helmikuuta 1959) on norjalainen jalkapallovalikuttaja, valmentaja ja entinen pelaaja. Vuodesta 2009 lähtien hän on toiminut Norjan jalkapalloliiton puheenjohtajana.

## Ura

Sembin pelaajaura oli vaatimaton ja hän pelasi kymmenisen vuotta pienessä Ørn Hortenin joukkueessa. Valmentajauransa Semb aloitti vuonna 1988 Eik Tønsbergissä, mutta teki pitkän päivätyön Norjan eri maajoukkueiden kanssa. Vuosina 1992–1998 hän valmensi Norjan alle 21-vuotiaiden jalkapallomaajoukkuetta. Sembin johdolla Norjan nuoret selvisivät EM-lopputurnaukseen 1998 ja voittivat historiallisesti EM-pronssia kaatamalla Alankomaat pronssiottelussa 2–0. 

Menestyksekkään turnauksen jälkeen Sembistä tuli Norjan A-maajoukkueen päävalmentaja ja hän luotsasi joukkueen EM-kisohin vuonna 2000 ensi kertaa maan jalkapallohistoriassa. Lopputurnauksessa Norja taisteli jatkopaikasta, mutta putosi lopulta pudotuspeleistä tehtyjen maalien vuoksi. Norja teki turnauksessa vain yhden maalin, mutta vastaavasti sille ei tehty yhtä maalia enempää. EM-kisat kuvastivat Sembin pelifilosofiaa, joka perustui tiiviiseen puolustamiseen ja pitkiin palloihin sekä vastaiskuihin perustuneeseen hyökkäyspelaamiseen. Semb valmensi Norjan maajoukkuetta kuusi vuotta, mutta toista kertaa lopputurnauspaikkaa ei irronnut. 

Maajoukkuepestinsä jälkeen Semb toimi kommentaattorina Norjan TV2-kanavalla. Hän jätti kommentaattorin tehtävät vuonna 2009, kun tuli valituksi maan jalkapalloliiton puheenjohtajaksi. 

## Seurat pelaajana

*  1976–1985 Ørn Horten

## Seurat valmentajana

*  1988–1991 Eik Tønsberg
*  1990–1991 Norjan alle 21-vuotiaiden maajoukkueen apuvalmentaja
*  1992–1998 Norjan alle 21-vuotiaiden maajoukkueen päävalmentaja ja olympiajoukkueen valmentaja
*  1998–2004 Norjan A-maajoukkueen päävalmentaja

## Lähteet
Anna Nevalainen

**Anna Elvira Nevalainen** (9. marraskuuta 1894 Juuka – 27. tammikuuta 1976 Helsinki) oli suomalainen vasemmistopoliitikko, uranuurtaja naiskysymyksessä, rauhanliikkeessä ja suomalaisen koulujärjestelmän luomisessa. Nevalainen oli Suomen Kansan Demokraattisen Liiton (SKDL) kansanedustaja (1945–1954) ja Suomen Naisten Demokraattisen Liiton (SNDL) pitkäaikainen puheenjohtaja vuodesta 1944.

## Nuoruus
Anna Nevalainen syntyi 1894 viljelijäperheeseen Juuassa, jossa hänen isänsä Juho Heikki Nevalainen toimi poliisina (äiti Leena Valpuri Kortelainen). Nevalainen valmistui ylioppilaaksi vuonna 1924 ja filosofian kandidaatiksi vuonna 1929. Hän työskenteli Valtionrautateiden palveluksessa ja työväenopistojen luennoitsijana.

## Poliittinen ura
Nevalainen oli aktiivinen naisten tasa-arvoon liittyvissä asioissa, kuten palkkaus- ja koulutuskysymyksissä.

Nevalainen oli vuonna 1944 perustetun Suomen Naisten Demokraattisen Liiton ensimmäinen puheenjohtaja. Hänet oli SKDL:stä valittuna kansanedustajana 1945–1954. Presidentin valitsijamieheksi hänet valittiin vaaleissa 1950. Lisäksi hän toimi aktiivisesti SKDL:n liittoneuvoston jäsenenä, Vapaan sanan toimitusneuvoston puheenjohtajana, Suomen rauhanpuolustajien varapuheenjohtajana, Naisten kansainvälisen demokraattisen liiton neuvostossa, Suomen rauhanliiton keskushallituksessa, Opintorahastoyhdistysten tuen hallintoneuvostossa ja Osuusliike Elannon edustajiston jäsenenä.

Nevalaisen perintöä puolustaa Varsinais-Suomessa toimiva Vasemmistoliiton rekisteröity puolueosasto Annan Piiri-yhdistys.

## Lähteet

## Kirjallisuutta
* Elina Katainen: *Akkain aherrusta aatteen hyväksi. SNDL 1944–1990*, Helsinki: Kansan Sivistystyön Liitto 1994 

## Aiheesta muualla
* 
* Anna Nevalaisen elämä lyhyesti. Anna Piiri (Archive.org)